Diari Oficial de la Generalitat Valenciana


Sumari del DOGV 5071, del 16-08-2005 (2005/8702)

Judici verbal número 000105/2003. Cèdula de notificació.
--------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8702


Organisme emissor
:   Jutjat de Primera Instància Número 12 de València

Tipus de document
:   Anunci

Judici verbal número 000105/2003. Cèdula de notificació. [2005/A8702]
  
Procediment: judici verbal 000105/2003.
  
Judici: verbal 000105/2003.
  
Part demandant: Omnium Ibérico, SA, i Aguas de Valencia, SA.
  
Part demandada: José Luis Álvarez Martínez.
  
Sobre: altres verbals.
  
En el judici referit, s'ha dictat la resolució que, literalment, és com es diu tot seguit:
  
«Sentència número 149
  
Jutgessa que la dicta: María Madrid Gómez.
  
Lloc: València.
  
Data: 14 de juny de 2005.
  
Part demandant: Omnium Ibérico, SA, i Aguas de Valencia, SA.
  
Advocat: Valero Llorca, Javier.
  
Procuradora: Benlloch Soriano, Gloria.
  
Part demandada: José Luis Álvarez Martínez.
  
Objecte del judici: resolució de contracte i reclamació de quantitat.
  
Antecedents de fet:
  
Primer. Que la part demandant va presentar en este Jutjat una demanda contra el demandat que ja s'ha citat, on sol·licitava que es dictara una sentència per la qual, estimant la demanda, es declarara resolt el contracte de subministrament d'aigua i d'instal·lació i reparació d'un comptador, subscrit en el seu moment entre els actors i Francisca Mora, en què el va substituir el demandat, al qual es va condemnar a pagar dos-cents huitanta-cinc euros i tres cèntims (285,03 €), més els interessos legals corresponents, i a pagar les costes processals.
  
Segon. Que, una vegada admesa la demanda, es van citar les parts a judici. A l'acte del judici no compareix el demandat. El lletrat de la part actora es va ratificar en les peticions de la demanda, sol·licitant que, amb la recepció prèvia del plet a prova, es dictara una sentència de conforme al suplique de la demanda.
  
Tercer. De la prova practicada, es considera provat que Francisca Mora va subscriure amb les entitats actores un contracte de subministrament d'aigua potable i d'instal·lació i reparació del seu comptador per a l'immoble siti a València, al carrer Músic José Iturbi, número 17, 3a. Que José Luis Álvarez Martínez resideix a l'esmentat domicili com a arrendatari, el qual reconeix que deu a les entitats actores 285,03 euros, quantitat a què ascendeix l'import de vint-i-sis factures.
  
Quart. Que en la tramitació de les esmentades actuacions s'han observat totes les prescripcions legals.
  
Fonaments de dret:
  
Primer. La part actora exerceix l'acció de resolució del contracte i reclamació d'una quantitat en virtut de contracte de subministrament d'aigua i d'instal·lació i reparació de comptador subscrit amb el demandat. En el cas enjudiciat s'ha produït una modificació de l'obligació, atés que s'ha substituït la persona del deutor, Francisca Mora, qui va subscriure contracte de subministrament d'aigua i d'instal·lació i reparació de comptador amb les entitats actores, per José Luis Álvarez Martínez, el qual reconeix ser l'ocupant de l'esmentat domicili i haver rebut el subministrament d'aigua per al seu consum i, per tant, és el deutor de les quantitats reclamades. També es compleix el requisit exigit que el creditor conega eixa situació i l'haja consentida, perquè l'entitat actora així ho admet; així, s'ha de resoldre el contracte subscrit entre les actores i José Luis Álvarez Martínez, per impagament de les factures corresponents, i s'ha de pagar l'import a què ascendeixen, per això ha de prosperar la pretensió deduïda contra el demandat.
  
Segon. En matèria de costes i en aplicació de l'article 394 de la Llei d'Enjudiciament Civil 1/2000, pertoca imposar les costes a la part demandada. Vistos els articles esmentats i la resta d'aplicació general i pertinent.
  
Decisió:
  
Estime la demanda formulada per la procuradora Gloria Benlloch Soriano, en nom i representació de les entitats Aguas de Valencia i Omnium Ibérico, contra José Luis Álvarez Martínez, i declare resolt el contracte de subministrament d'aigua i d'instal·lació i reparació d'un comptador subscrit entre les entitats actores i el demandat, relatiu a l'immoble siti a València, carrer del Músic José Iturbi, número 17-3a, condemnant el demandat a pagar a les entitats actores la quantitat de 285,03 més els interessos corresponents; i a pagar les costes processals.
  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).
  
El recurs es prepararà mitjançant un escrit presentat en este Jutjat, en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat de recórrer, amb la indicació dels pronunciaments que impugna (article 457.2 LECn).
  
Esta és la meua sentència, que pronuncie, mane i firme.»
  
Atés que es desconeix l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a dur a terme la diligència de notificació.